text: De to sidste dage er der blevet stjålet tøj i Nordjylland for omkring 250.000 kroner. Og hos Nordjyllands Politi vil man ikke afvise, at der kan foregå salg af hælervarer i Nordjylland. Nordjyllands Politi har da forsøgt at komme problemet på forkant. Ved at lave et samarbejde med de internetbaserede auktionshuse kan de holde øje med nogle specifikke varer. Man kan dog hjælpe politiet ved at være opmærksom. - Hvis det har en forholdsvis lav pris, så skal man være opmærksom på, at det kan være hælervarer. Det kan selvfølgelig være lidt svært, når man går ind på netbaserede auktionssider og kigger, hvis ellers prisen der er rimelig høj. Lige så snart der er noget, der er billigt, så skal man være opmærksom på, at det kan være hælervarer, siger Politiinspektør Stig Lundbo ved Nordjyllands Politi. Hvis man bliver mistænksom over for en vare, så skal man kontakte polititet.
summary: Tyvene har opdaget, at efterårskollektionen er kommet i butikkerne. Det betyder flere indbrud og måske også flere hælervarer på markedet.